

**ҲУКУМАТИ ҶУМҲУРИИ ТОҶИКИСТОН**

**Мақомоти Иҷроияи Ҳокимияти давлатии шаҳри Хоруғ**

**Даъват барои иштирок дар Тендер**

|  |  |
| --- | --- |
| Номи объект  | Макон |
| Сохтмони девори муҳофизатии габионӣ дар маҳаллаи В. Гулмамадов | ш. Хоруғ, ВМКБ |

Мақомоти Иҷроияи Ҳокимияти Давлатии шаҳри Хоруғ бо дастгирии молиявии Иттиҳоди Аврупо (ИА) дар доираи лоиҳаи BRUD «Беҳдошти устуворӣ тавассути рушди ҳамгироии шаҳрӣ» дар шаҳри Хоруғ ҳамаи хоҳишмандон ва шахсони ҳуқуқиро барои иштирок дар кори дар зер овардашуда тавассути озмун даъват менамояд:

Ҳадафи умумии лоиҳаи BRUD - ин баланд бардоштани устувории ҷомеа, беҳтар кардани идоракунии шаҳрӣ ва устуворгардонии шаҳри Хоруғ тавассути стратегияи ҳамаҷонибаи идоракунии партовҳои сахт, дастгирии инфрасохтор, беҳтар кардани чароғоникунонӣ дар ҷойҳои ҷамъиятӣ ва татбиқи коҳиши хавфи хатари офатҳои табиӣ бар асоси экосистема мебошад.

Ҳамаи шахсони манфиатдор метавонанд бастаи ҳуҷҷатҳои тендериро тавассути почтаи электронии –**khorog.1932@gmail.****com**  дастрас намоянд.

**Диққат!** Нодуруст пур кардани ҳуҷҷатҳо ва маълумоти зарурӣ ба раванди арзёбӣ ва интихоби пудратчӣ/таъминкунанда таъсир мерасонад ё метавонад боиси аз раванди баррасии минбаъда хориҷ шудани иштирокчӣ гардад.

**Мӯҳлати пешниҳоди ҳуҷҷатҳо: санаи 21 августи соли 2024 то соати 17:00.** Лутфан пешниҳодҳои тиҷоратиро мувофиқи талаботи дар «Ҳуҷҷати тендерӣ» ва даъватномаи тендерӣ зикргардида омода намуда, дар лифофаи мӯҳршуда дар як нусха ба суроғаи зерин фиристед: ш. Хоруғ, хиёбони Шотемур, 60, Бинои Мақомоти Иҷроияи Ҳокимияти давлатии ВМКБ, ошёнаи 4.

**Диққат:** Аз довталабон даъват карда мешавад, ки дар ифтитоҳи пешниҳодҳои тендерӣ соати **10:00
22 августи соли 2024** бо суроғаи дар боло зикршуда ҳозир шаванд.

**Мақоми шартномавӣ ҳуқуқ дорад**, ки ҳама гуна пешниҳоди тендериро қабул кунад, инчунин ҳама гуна пешниҳодҳоро дар вақти дилхоҳ то бастани шартнома рад кунад ва дар назди иштирокчиёни тендер ҳеҷ гуна масъулият надорад.

**Ташкилот - Фармоишгар** инчунин ӯҳдадор нест, ки онҳоро дар бораи сабабҳои чунин амалҳо огоҳ созад.Хоҳишмандон метавонанд барои қабули ҳуҷҷатҳои тендерӣ ва дастрасии маълумоти иловагӣ ба муҳандиси лоиҳа - **Ширинбек Илолов бо рақами телефонии (+992) 93-703-14-13** муроҷиат намоянд.